Diari Oficial de la Generalitat Valenciana


Sumari del DOGV 6515, del 06-05-2011 (2011/4971)

RESOLUCIÓ de 15 d'abril de 2011, de la Conselleria de Medi Ambient, Aigua, Urbanisme i Habitatge, per la qual s'aproven les tarifes d'aplicació per a les actuacions encarregades per la Generalitat a l'empresa pública Institut Valencià d'Habitatge, SA (IVHSA).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4971


Data del document
:   15-04-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

RESOLUCIÓ de 15 d'abril de 2011, de la Conselleria de Medi Ambient, Aigua, Urbanisme i Habitatge, per la qual s'aproven les tarifes d'aplicació per a les actuacions encarregades per la Generalitat a l'empresa pública Institut Valencià d'Habitatge, SA (IVHSA).  
  
 [2011/4971]  
De conformitat amb el que disposa l'article 103 de la Llei 12/2004, de 27 de desembre, de Mesures Fiscals, de gestió administrativa i financera i d'organització de la Generalitat Valenciana, pel qual es regula el règim jurídic de la societat mercantil Institut Valencià d'Habitatge, SA, l'import de les obres, treballs, projectes, estudis, subministraments i prestació de serveis realitzats per l'Institut Valencià d'Habitatge, SA, que siguen encarregats per l'administració de la Generalitat o pels poders adjudicadors que depenen d'aquesta, s'ha de determinar aplicant a les unitats executades les tarifes corresponents.  
  
Atés que el número sisé de l'article 103 de la Llei 12/2004, de 27 de desembre, de Mesures Fiscals, de gestió administrativa i financera i d'organització de la Generalitat Valenciana, determina que l'import de les actuacions, treballs i estudis realitzats per l'IVHSA es determina aplicant a les unitats executades les tarifes corresponents que han de ser aprovades per l'òrgan competent en urbanisme i habitatge.   
  
Vista la proposta de data 11 d'abril de 2011 efectuada per la Direcció General d'Habitatge i Projectes Urbans.  
Vistes les facultats atorgades per l'article 28.l de la Llei 5/1983, de 30 de desembre, del Consell, resolc:  
  
Primer  
Aprovar les tarifes Tragsa 2007 perquè s'apliquen en les actuacions que ha de realitzar l'IVHSA, com a mitjà propi de la Conselleria de Medi Ambient, Aigua, Urbanisme i Habitatge, amb les actualitzacions que calga. Així mateix es determina que els coeficients de ponderació per factors d'influència no són d'aplicació.  
  
Segon  
Que el preu de la mà d'obra serà calculat, en tot cas, basant-se en el Règim General de la Seguretat Social.  
  
Tercer  
Aquesta resolució produeix efectes des del dia de la firma, i serà publicada en el Diari Oficial de la Comunitat Valenciana.  
  
  
València, 15 d'abril de 2011.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.